projecte-aina/catalan_government_crawling huggingface dataset:
L'Alèxia Pou és una jove catalana de 18 anys que des del passat mes de novembre viu al departament de Jura, a França, on aprofita una de les oportunitats que brinda el programa Eurodissea de la Unió Europea.
Aquesta iniciativa permet als joves d'entre 18 i 30 anys fer pràctiques remunerades en un país de la UE per tal de millorar el coneixement d'un idioma estranger i enriquir-se personalment i professional.
Tots aquests incentius van motivar l'Alèxia a interessar-se per l'Eurodissea.
Un cop acabat el batxillerat i sense poder accedir a la universitat, va fer les maletes i va instal·lar-se al municipi de Besançon, primer, i Lors-le-Saunier, posteriorment, on treballa a Info Jeunesse Jura (el Punt d'Informació Juvenil departamental).
Satisfeta per l'experiència, l'Alèxia organitza a Info Jenuesse Jura diversos tallers per explicar als joves francesos els avantatges d'Eurodissea i, sobretot, els ajuda a preparar la seva proposta per si mai decideixen venir a Espanya.
També els descobreix alguns aspectes bàsics de la cultura espanyola i organitza trobades tot fent un cafè o un aperitiu per parlar de tot i de res, però sempre en castellà.
El programa Eurodissea té una durada d'entre tres i set mesos, les pràctiques professionals són remunerades per atendre les despeses de manteniment, allotjament i transport.
També hi ha un mes d'aprenentatge lingüístic.
Eurodissea és un programa d'intercanvi de l'Assemblea de les Regions d'Europa (ARE) que ofereix pràctiques de tres a set mesos, a l'estranger, a joves que busquen feina i tenen entre 18 i 30 anys
72 joves han aconseguit una feina i 95 han retornat al sistema educatiu
Joves del CNO Catalunya Central, amb la directora del SOC, Mercè Garau, davant de l'arbre mecànic que han construït.
El Centre de Noves Oportunitats (CNO) de la Catalunya Central ha atès fins ara 396 joves de les comarques del Bages, el Berguedà, Osona, l'Anoia i el Solsonès.
Aquest CNO, gestionat per la fundació Ampans, ha aconseguit la inserció laboral de 72 joves, i que 95 retornin al sistema educatiu.
El programa Noves Oportunitats de la Garantia Juvenil s'adreça a joves d'entre 16 i 24 anys que no compten amb cap titulació.
La Garantia Juvenil és una iniciativa europea d'ocupació per reduir l'atur juvenil, impulsada a Catalunya a través del Servei Públic d'Ocupació de Catalunya (SOC).
La directora del SOC, Mercè Garau, va participar divendres passat en l'acte de balanç que va tenir lloc al CNO Catalunya Central, a Santa Margarida de Montbui.
Garau va assegurar que el programa era arriscat però necessari per a uns joves que no trobaven resposta en el sistema ordinari.
Garau va remarcar també l'èxit del programa tot recordant que aquest any Noves Oportunitats ha estat premiat a l'Assemblea de les Regions d'Europa.
L'acte va comptar també amb la participació del director general d'Ampans, Toni Espinal, i de l'alcalde de Santa Margarida de Montbui, Teo Romero.
Precisament, 18 joves d'aquest municipi han participat en una formació de soldadura i mecatrònica en unes instal·lacions cedides per l'ajuntament, i amb la col·laboració de l'artista Raül M. Beteta, que ha construït amb aquests joves un arbre mecànic de 400 Kg de pes i més de 6 metres d'alçada i 8 metres d'amplada.
Un total de 110 empreses han col·laborat amb el CNO Catalunya Central, i s'han signat 28 convenis, 5 amb ajuntaments i consells comarcals, 11 per cessió d'espais, i 12 convenis de col·laboració amb entitats en àrees de formació.
El programa Noves Oportunitats de la Garantia Juvenil s'adreça a joves d'entre 16 i 24 anys que no compten amb cap titulació
Ofereix orientació i capacitació lingüística i intercultural als joves participants, previ a pràctiques professionals a països europeus
Avui s'ha publicat al DOGC l'Ordre TSF/151/2017, d'11 de juliol, per la qual s'aproven les bases reguladores per a la concessió de subvencions destinades al Programa TLN Mobilicat.
L'objectiu general del Programa és facilitar la inserció laboral estable a joves inscrits i en situació de beneficiari al Registre del Servei Nacional de Garantia Juvenil en data immediatament anterior a l'inici de l'actuació per mitjà de la millora del perfil professional i de les competències personals claus realitzant períodes de pràctiques formatives en empreses públiques i privades d'estats membre de la Unió Europea.
El Programa Operatiu d'Ocupació Juvenil 2014-2020 es desenvolupa en el marc del Fons Social Europeu (FSE) per al període 2014-2020 amb l'objectiu de posar en marxa els sistemes de Garantia Juvenil i amb la finalitat de lluitar contra la desocupació entre les persones joves.
El Programa TLN Mobilicat s'emmarca en la mesura relativa als programes de mobilitat per a la millora de les competències professionals.
El Servei Públic d'Ocupació de Catalunya, en el marc d'aquesta Ordre, impulsa la línia de subvencions del Programa TLN Mobilicat, que oferirà serveis d'orientació i capacitació lingüística i intercultural als participants, com a elements previs i preparatoris per a l'adquisició d'experiència laboral pràctica en un país de la Unió Europea.
Un cop superada la fase de preparació i la capacitació es realitzarà un període de pràctiques professionals no remunerades a països de la Unió Europea.
Properament es publicarà al DOGC la Resolució de la convocatòria corresponent, que indicarà els terminis de sol·licitud i període d'actuació.
Programes de contractació de joves en pràctiques i ajuts al transport de Noves Oportunitats, Singulars i Integrals
El SOC impulsa convocatòries de subvencions per al desenvolupament de programes de la Garantia Juvenil, iniciativa europea d'ocupació per reduir l'atur juvenil.
Es tracta, d'una banda, d'ajuts destinats a incentivar la contractació laboral en pràctiques de joves amb formació d'estudis superiors, beneficiaris del Programa de Garantia Juvenil a Catalunya, i que no hagin participat al Programa a la Convocatòria de l'exercici 2016.
L'objectiu és millorar la seva ocupabilitat amb l'adquisició de les aptituds i les competències derivades de la pràctica laboral, de manera que sigui possible la seva incorporació al mercat laboral de forma estable i duradora en el temps.
D'altra banda, el SOC obre la convocatòria per a la concessió d'ajuts a les entitats que han estat beneficiàries dels programes de Noves Oportunitats, Programes Integrals i Projectes Singulars i que han finançat, mitjançant fons propis, les despeses de mobilitat dels joves vinculades a aquestes actuacions, sempre que així ho hagin previst les respectives convocatòries o clàusules contractuals.
Els contractes de treball en pràctiques són per un període de 6 mesos a jornada completa
L'objectiu de la Xarxa d'impulsors és donar suport a la difusió i accessibilitat de les accions de la Garantia Juvenil
El SOC obre la convocatòria de subvencions per a la Xarxa d'impulsors del Programa de Garantia Juvenil a Catalunya amb l'objectiu de donar suport a la difusió i accessibilitat de les accions d'aquest programa, impulsat per la Generalitat de Catalunya i cofinançat per la Iniciativa d'Ocupació Juvenil del Fons Social Europeu.
El SOC subvenciona de nou, per aquest any 2017, l'equip de personal tècnic que forma part de la xarxa d'impulsors distribuïda arreu de Catalunya durant el 2015 i el 2016 per dur a terme les funcions següents, adreçades a joves més grans de 16 i menors de 30 anys:
El SOC subvenciona els contractes de treball i les despeses indirectes o associades derivades de l'execució de les actuacions.
Els contractes de treball del personal tècnic que forma part de la Xarxa d'impulsors del Programa de Garantia Juvenil, així com les pròrrogues de les contractacions efectuades en la convocatòria de 2016, són a jornada completa i fins el 30 de juny de 2018.
Els contractes de treball del personal tècnic que forma part de la Xarxa d'impulsors del Programa de Garantia Juvenil, així com les pròrrogues de les contractacions efectuades en la convocatòria de 2016, són a jornada completa i fins el 30 de juny de 2018
Es tracta de contractes de 6 mesos per treballar en ajuntaments i entitats sense afany de lucre arreu del territori
La Garantia Juvenil ofereix un miler de contractes de 6 mesos per a persones joves que tenen titulació universitària, o de cicles formatius, o bé que han obtingut un certificat de professionalitat.
Es tracta de contractes en pràctiques per treballar en ajuntaments i entitats sense afany de lucre arreu del territori.
Un cop feta la inscripció a la Garantia Juvenil, a les Oficines Joves i a les Oficines de Treball s'informarà a les persones interessades sobre aquestes places ofertades.
Per poder-hi optar cal, doncs, que la persona jove:
Per a més informació us podeu adreçar a una Oficina Jove o a l' Oficina de Treball que us correspon.
L'oferta va destinada a persones joves amb titulació universitària, de cicles formatius o amb certificat de professionalitat
El termini per sol·licitar la subvenció és del 27 de setembre al 10 d'octubre de 2017
S'obre la convocatòria de subvencions per afavorir l'autoocupació de joves inscrits al Programa de Garantia Juvenil, amb l'objectiu de facilitar la inserció laboral dels joves menors de 30 anys acollits a la Garantia Juvenil, mitjançant l'autoocupació.
L'ajut va dirigit a joves que abans de donar-se d'alta com a treballadors autònoms estiguin inscrits al Programa de Garantia Juvenil, i que tinguin entre 18 i 29 anys, ambdós inclosos.
L'alta com a treballador autònom ha de ser dins de l'àmbit temporal que va de l'1 de setembre de 2016 fins al 10 d'octubre de 2017.
Per poder-hi optar cal, doncs, els següents requisits:
Es tracta d'un ajut econòmic per tal de facilitar la inserció laboral dels joves menors de 30 anys acollits al Programa de Garantia Juvenil, mitjançant l'autoocupació
El Fòrum planteja les arts escèniques com una eina per al foment de la creativitat, l'apoderament, la transformació social i la generació de talent
El proper 17 i 18 de novembre tindrà lloc a l'Institut del Teatre el III Fòrum d'Arts Escèniques Aplicades.
Aquesta tercera edició centra la seva mirada en la funció i capacitat de les arts escèniques en l'educació.
Partint d'un concepte d'educació més ampli del que té lloc dins d'una aula o en el sistema reglat, el Fòrum planteja les arts escèniques com una eina per al foment de la creativitat, l'apoderament, la transformació social i la generació de talent.
En aquest context, es mostrarà el projecte "Èpica i Singular", subvencionat pel SOC en el marc dels programes de la Garantia Juvenil finançats per la Iniciativa Europea d'Ocupació Juvenil.
Aquesta experiència d'ocupació, desenvolupada per l'Institut Municipal de Promoció de l'Ocupació (IMPO) de l'Ajuntament de Badalona, la Fura dels Baus i la Fundació Laboral de la Construcció, i en la qual van participar 30 joves d'entre 18 i 29 anys inscrits a la Garantia Juvenil, ofereix un treball d'habilitats i competències personals i professionals en un escenari únic i diferent al que fins ara els participants estaven habituats.
En aquesta línia, la línia d'ocupació del projecte va consistir en preparar entre tots els joves participants un projecte artístic guiat tant per La Fura dels Baus com per altres professionals de les arts escèniques, la ciència i la tecnologia.
Així mateix, el Fòrum comptarà amb diverses ponències i tallers per tal de fomentar la reflexió sobre la funció i la capacitat de les arts escèniques en l'educació; dos dies d'aprenentatge compartit des d'un vessant molt pràctic.
Un projecte artístic guiat tant per La Fura dels Baus com per altres professionals de les arts escèniques, la ciència i la tecnologia
Ofereix orientació i capacitació lingüística i intercultural als joves, previ a pràctiques professionals a països europeus
L'objectiu general del Programa TLN Mobilicat és facilitar la inserció laboral estable a joves inscrits i en situació de beneficiari al Registre del Servei Nacional de Garantia Juvenil per mitjà de la millora del perfil professional i de les competències personals claus realitzant períodes de pràctiques formatives en empreses públiques i privades d'estats membre de la Unió Europea.
Les accions començaran el dia 15 de novembre amb l'organització de diverses sessions informatives.
Cada projecte preveu una sèrie d'accions estructurades en dues fases.
La primera fase, que tindrà lloc a Catalunya, inclourà la preparació i capacitació dels joves:
I en la segona fase es realitzaran les pràctiques professionals en els diferents països previstos en cada projecte:
Finalment, es preveu que les entitats realitzin un seguiment un cop finalitzades les pràctiques professionals, per tal de continuar donant suport i acompanyament als joves participants per facilitar la seva inserció professional o el retorn al sistema formatiu.
Amb un pressupost de 1.500.000 € la convocatòria 2017/2018 ha subvencionat 9 projectes que gestionaran entitats sense afany de lucre repartides pel territori català.
Els 9 projectes engloben en total 23 fluxos de mobilitats amb un total de 161 participants ( quadre annex Entitats TLN Mobilicat ).
L'objectiu general del Programa és facilitar la inserció laboral estable a joves inscrits a la Garantia Juvenil
El programa ha orientat, format i apropat al mercat laboral a més de 2.000 joves d'entre 16 i 24 anys.
Els joves, que al iniciar el programa no treballaven i en molts casos havien abandonat el sistema educatiu de manera prematura han pogut, a més de rebre accions d'orientació i formació, realitzar pràctiques i estades en empreses, gaudir de mentoratge de professionals en actiu, així com d'altres actuacions que han permès apropar-los a la realitat del mercat laboral.
El programa Noves Oportunitats de la Garantia Juvenil s'adreça a joves d'entre 16 i 24 anys que no compten amb cap titulació.
La Garantia Juvenil és una iniciativa europea d'ocupació per reduir l'atur juvenil, impulsada a Catalunya a través del Servei Públic d'Ocupació de Catalunya (SOC).
Mitjançant el treball en xarxa entre entitats socials, administracions locals, centres de formació, empreses i el SOC, els joves han estat els autèntics protagonistes dels 8 Centres de Noves Oportunitats posats en marxa per tot el territori: Terres de L'Ebre, Lleida, Catalunya Central, Tarragona, Girona, Vallès-Maresme, Barcelona Sud i Barcelona Ciutat.
Després d'aquests 2 anys, molts d'ells han assolit l'objectiu del programa, trobant una feina o reincorporant-se, de nou, al sistema educatiu.
El programa Noves Oportunitats de la Garantia Juvenil s'adreça a joves d'entre 16 i 24 anys que no compten amb cap titulació
Un gran impuls per a l'ocupació dels joves d'entre 16 i 35 anys que han participat en les més de 200 activitats programades
El Servei Públic d'Ocupació de Catalunya (SOC) ha participat al primer Saló de l'Ocupació Juvenil, que ha tingut lloc del 14 al 16 de març, tancant portes al recinte firal de Montjuïc amb prop de 10.000 visitants.
El Saló, emmarcat dins de la Setmana de la Formació i el Treball, ha coincidit amb el Saló de l'Ensenyament i el Saló Futura, per tant, ha estat un gran punt de connexió entre la població jove i tota l'oferta formativa i laboral.
La cita s'ha organitzat amb l' objectiu principal de promoure l'ocupació entre les persones menors de 35 anys i de fomentar la contractació juvenil.
Adreçat a joves d'entre 16 i 35 anys, ha estat un espai tant per a joves universitaris i altament qualificats com per als qui pateixen les situacions més vulnerables.
Ha comprès 7 espais diferenciats per conèixer els recursos i serveis públics existents, rebre assessorament sobre drets i deures laborals, apropar-se al mercat laboral, descobrir noves ocupacions i oficis, o apropar-se a entitats del tercer sector o el món de l'emprenedoria.
Així mateix, els joves visitants han trobat informació, assessorament per part dels serveis públics, les entitats del tercer sector, els gremis professionals i les empreses privades.
El SOC, per la seva banda, ha comptat amb un espai per oferir informació sobre els serveis ocupacionals per a les persones joves que desenvolupa en el marc de la Garantia Juvenil, i en aquesta línia, s'han atès de manera personalitzada els joves visitants.
De la mateixa manera, han tingut la possibilitat d'inscriure's a la Garantia Juvenil in situ en el mateix estand del SOC.
D'altra banda, entitats col·laboradores del SOC en l'àmbit de la Garantia Juvenil han fet xerrades i sessions informatives de les experiències i bones pràctiques concretes que han dut a terme.
Ha estat un espai tant per a joves universitaris i altament qualificats com per als qui pateixen les situacions més vulnerables
L'objectiu és que els joves assoleixin una certificació i retornin al sistema educatiu, afavorint així la seva inserció al mercat laboral.
Arrenca una nova edició de Noves Oportunitats, un programa que neix des de l'Àrea d'Ocupació Juvenil del Servei Públic d'Ocupació de Catalunya (SOC) amb l'objectiu de recuperar les ganes d'aprendre dels milers de joves que, per motius diversos, no han trobat el seu lloc als instituts i que, per raó de la seva edat, són invisibles per a les empreses.
Així doncs, l'objectiu del programa és que els joves assoleixin una certificació i retornin al sistema educatiu per completar la seva formació, afavorint així la seva inserció al mercat laboral amb expectatives d'ocupació de qualitat.
En aquesta segona edició s'atendran un mínim de 2500 joves, entre 16 i 24 anys, que han abandonat prematurament el sistema educatiu i que per circumstàncies diverses, presenten factors personals i competencials de major fragilitat.
Com en l'edició anterior, el programa es desplega en els 8 territoris: Lleida, Alt Pirineu i Aran, Terres de l'Ebre, Camp de Tarragona, Girona, Catalunya Central, Barcelona Sud, Barcelona Nord i Barcelonès.
Cada territori té diferents punts d'actuació (vegeu mapa), per així disposar del major nombre d'instal·lacions i fer una atenció de proximitat i qualitat als joves.
Així mateix, els Centres de Noves Oportunitats estableixen la seva intervenció basant-se en diferents principis: desenvolupament integral del jove, innovació pedagògica, col·laboració amb les empreses i treball en xarxa.
Es parteix de la base que el jove és el protagonista i l'eix central, i que totes les esferes de la vida incideixen de manera conjunta en l'obtenció d'objectius.
Al llarg del programa els participants recorreran el seu itinerari passant per diferents fases: una primera fase d' orientació per a la definició del projecte professional i vital.
A continuació, el desenvolupament competencial professional i transversal que desenvoluparà tant la part formativa i professional com la resta d'àmbits personals (lleure, salut, relacions, etc).
I per últim, una fase de suport a l'escolarització/inserció laboral.
Tot amb un acompanyament personalitzat i especialitzat.
Així doncs, les persones joves d' entre 16 i 24 anys que vulguin tenir una Nova Oportunitat ja poden adreçar-se a qualsevol dels punts d'actuació desplegats en tot el territori i formar part de la nova edició del programa.
El programa Noves Oportunitats de la Garantia Juvenil s'adreça a joves d'entre 16 i 24 anys que no compten amb cap titulació
Es tracta de contractes en pràctiques per treballar en ajuntaments, consells comarcals i entitats sense afany de lucre.
S'ha publicat la resolució per la qual s'obre la convocatòria per a la concessió de subvencions destinades a incentivar a la contractació laboral en pràctiques de persones joves amb formació, beneficiàries del Programa de Garantia Juvenil, amb l'objectiu de fomentar la seva incorporació al mercat laboral de forma estable i duradora en el temps.
En aquesta línia, la Garantia Juvenil oferirà gairebé 1.400 contractes per a persones joves que tenen titulació universitària, o de cicles formatius, o bé que han obtingut un certificat de professionalitat.
Es tracta de contractes en pràctiques per treballar en ajuntaments, consells comarcals i entitats sense afany de lucre arreu del territori.
La persona jove interessada en ser contractada ha de complir els següents requisits:
El termini de presentació de les sol·licituds per a les entitats contractants és des del dia 27 de juliol fins el dia 7 de setembre de 2018, ambdós inclosos.
Així mateix, a través de les oficines del SOC s'informarà als joves interessats que compleixin els requisits citats sobre les places ofertades per part de les entitats beneficiàries.
Està previst que la incorporació dels joves es dugui a terme a partir del mes d' octubre.
Està previst que la incorporació es dugui a terme a partir del mes d'octubre
El programa Noves Oportunitats adreçat a joves d'entre 16 i 24 anys els ajuda a retornar al sistema educatiu o inserir-se al laboral
El conseller de Treball, Afers Socials i Famílies de la Generalitat, Chakir el Homrani va visitar el passat dimecres les instal·lacions de Start, el centre de Noves Oportunitats (CNO) de Girona.
El conseller va qualificar d'exemplar la feina que s'hi fa.
El Homrani va fer una trobada amb una quarantena de nois i noies inscrits al centre i els va animar a seguir el camí emprès per poder emancipar-se i tenir més llibertat d'acció.
Els joves van afirmar que estaven molt contents i que els estava servint per trobar quina branca professional o acadèmica els agrada de veritat.
És un dels lemes principals del CNO de Girona, impulsat de manera conjunta per la Fundació Oscobe i la Fundació Intermedia.
Aquest CNO compta amb nou punts d'actuació, amb tècnics, a Olot, Figueres, Banyoles, la Bisbal d'Empordà, Santa Coloma de Farners, Palamós, Sant Feliu de Guíxols, Blanes i la capital gironina.
Actualment, 116 joves de la demarcació estan duent a terme el programa que gestionen aquestes dues entitats, mitjançant el qual se'ls ajuda a retornar al sistema educatiu o bé a introduir-se en el món laboral.
Va adreçat a nois i noies d'entre 16 i 24 anys.
Així mateix, a les comarques gironines s'ofereixen fins a 270 places en aquesta segona edició i el període d'inscripció estarà obert fins al 30 de juny del 2019.
Diversos dels participants en el programa del CNO parteixen d'una circumstància similar; van abandonar els estudis de manera prematura i no tenen la formació professional que se'ls sol·licita per aspirar a determinades feines.
Recorren al programa de Noves Oportunitats perquè solen sentir un alt grau d'incertesa, ja que no saben si tornar a les aules o seguir un procés d'inserció laboral.
Així doncs, un dels itineraris es basa en el retorn al sistema educatiu reglat i l'altre, en la formació i inserció laboral.
En aquesta línia, els professionals que els atenen combinen diferents accions: l'empoderament per tal que recuperin l'autoestima i l'autoconfiança; el coaching ocupacional per definir els seus reptes professionals i vitals; l' acompanyament personalitzat a través de tutorització i mentoria; la gestió emocional, o el desenvolupament dels seus punts forts i ajuda en l'elecció del pla que s'ajusti més a les seves necessitats.
La primera edició del programa va comprendre el període 2015-2017.
A la demarcació de Girona hi van participar aleshores 429 joves, es van formular 191 contractes laborals i en 34 dels casos hi va haver un retorn al sistema educatiu.
Es va disposar de 94 empreses i de 51 entitats socials col·laboradores respectivament, i es van efectuar 145 accions en empreses, com ara visites, pràctiques, tastets d'oficis o mentoria.
S'ofereixen fins a 270 places i el període d'inscripció estarà obert fins al 30 de juny del 2019
Es tracta de contractes de 6 mesos per treballar en ajuntaments, consells comarcals i entitats sense afany de lucre arreu del territori
La Garantia Juvenil ofereix 1397 contractes per a persones joves que tenen titulació universitària, o de cicles formatius, o bé que han obtingut un certificat de professionalitat.
Es tracta de contractes en pràctiques per treballar en ajuntaments, consells comarcals i entitats sense afany de lucre arreu del territori.
La persona jove interessada en ser contractada ha de complir els següents requisits:
Així mateix, a través de les oficines del SOC s'informarà als joves interessats que compleixin els requisits citats sobre les places ofertades per part de 330 Ajuntaments, 41 Consells Comarcals i 227 Entitats Sense Ànim de Lucre.
Per a més informació us podeu adreçar a l' Oficina de Treball que us correspon.
Apropa't a la teva Oficina de Treball!